DA
C 205/12
Den Europæiske Unions Tidende
12.6.2023
Domstolens dom (Niende Afdeling) af 27. april 2023 — Banca A mod Agenţia Naţională de Administrare Fiscală (ANAF) og Preşedintele ANAF (anmodning om præjudiciel afgørelse fra Înalta Curte de Casaţie şi Justiţie — Rumænien) (Sag C-827/21 (1), Banca A (Fusionsdirektivets anvendelse i en intern situation) (Præjudiciel forelæggelse – direktiv 2009/133/EF – artikel 7 – fusion ved overtagelse – en rent intern transaktion – EU-rettens forrang uden for EU-rettens anvendelsesområde – foreligger ikke – fortolkning af EU-retten uden for dens anvendelsesområde – Domstolens kompetence i præjudicielle sager – betingelse – EU-retten gjort anvendelig på direkte og ubetinget vis i medfør af national ret) (2023/C 205/13) Processprog: rumænsk Den forelæggende ret Înalta Curte de Casaţie şi Justiţie
Parter i hovedsagen Sagsøger: Banca A Sagsøgte: Agenţia Naţională de Administrare Fiscală (ANAF) og Preşedintele ANAF
Konklusion 1) EU-retten forpligter ikke en national ret til at anlægge en fortolkning, der er i overensstemmelse med Rådets direktiv 2009/133/EF af 19. oktober 2009 om en fælles beskatningsordning ved fusion, spaltning, partiel spaltning, tilførsel af aktiver og ombytning af aktier vedrørende selskaber i forskellige medlemsstater og ved flytning af et SE’s eller SCE’s vedtægtsmæssige hjemsted mellem medlemsstater, af en national bestemmelse, som finder anvendelse på en rent intern transaktion med fusion af to virksomheder, der hver har deres vedtægtsmæssige hjemsted i den samme medlemsstat, når denne transaktion ikke er omfattet af direktivets anvendelsesområde.
2) Domstolen har ikke kompetence til at besvare præjudicielle spørgsmål vedrørende fortolkningen af direktiv 2009/133, når de faktiske omstændigheder i hovedsagen ikke er omfattet af direktivets anvendelsesområde, og når national ret ikke har gjort EU-retten anvendelig på disse faktiske omstændigheder på direkte og ubetinget vis.
(1)
EUT C 165 af 19.4.2022.
Domstolens dom (Syvende Afdeling) af 20. april 2023 — BF mod Versicherungsanstalt öffentlich Bediensteter, Eisenbahnen und Bergbau (BVAEB) (anmodning om præjudiciel afgørelse fra Bundesverwaltungsgericht — Østrig) (Sag C-52/22 (1), BVAEB (Tilpasning af alderspensioner)) [Præjudiciel forelæggelse – socialpolitik – ligebehandling med hensyn til beskæftigelse og erhverv – direktiv 2000/78/EF – forbud mod forskelsbehandling på grund af alder – artikel 2, stk.
1, og artikel 2, stk.
2, litra a) – artikel 6, stk.
1 – alderspension – national lovgivning om en gradvis tilpasning af tjenestemandspensionsordningen til den almindelige pensionsordning – første tilpasning af pensionsbeløbet, der sker hurtigere for én kategori af tjenestemænd end for en anden – begrundelser] (2023/C 205/14) Processprog: tysk Den forelæggende ret Bundesverwaltungsgericht